《三月朔登绝顶》
明代·彭华

蹑衣飞步上山巅，回首人间一惘然。千里渺茫云似水，诸峰罗列树连天。

风鸣石涧飞寒雨，火伏丹炉袅篆烟。何日归休无一事，閒身不惜访群仙。

作者简介：（1432—1496）江西安福人，字彦实。彭时族弟。景泰五年进士。成化时累官吏部左侍郎兼翰林学士，入阁预机务。与万安、李孜省朋比，排挤异己。未几以疾去。卒谥文思。有《彭文思集》。